Ilia Topuria

**Ilia Topuria** (; s. 21 tammikuuta 1997) on georgialais-espanjalainen vapaaottelija, joka ottelee UFC:ssä. Topuria ottelee tällä hetkellä kevytsarjassa. Hän on hallitseva kevytsarjan mestari. Topuria on myös entinen höyhensarjan mestari. Hän oli UFC:n historian ensimmäinen georgialainen, joka voitti mestaruuden UFC:ssä. Topuria on UFC:n rankingin pound-for-pound -listalla sijalla 2.

## Taustaa
Topuria syntyi Halle Westfalenissa, Saksassa, georgialaisille vanhemmille, jotka olivat pakolaisia Abhasiasta. Seitsemänvuotiaana Topuria muutti perheensä kanssa Georgiaan ja aloitti kreikkalais-roomalaisen painin harjoittelun paikallisessa koulussa. Georgian sodan jälkeen, 15-vuotiaana, perhe muutti uudelleen, tällä kertaa Alicanteen, Espanjaan. Hän aloitti siellä brasilialainen jujutsun harjoittelun, ennen siirtymistä vapaaottelun pariin. Vapaaottelu uran alkuvaiheessa hän omistautui parantamaan pystyotteluaan kehittäen nyrkkeily-painotteisen lähestymistavan kokeneiden valmentajien ohjauksessa. 

Toukokuussa 2018 Topuria oli veljensä Aleksandre Topurian kanssa ensimmäisiä georgialaisia, jotka saivat brasilialaisessa jujutsussa mustan vyön

## Yksityiselämä
Topurialla on poika (syntynyt 2019), ja tytär (syntynyt 2024), hänen ex-vaimonsa Giorgina Uzcategui Badellin kanssa.

Topuria sai Espanjan kansalaisuuden 5. maaliskuuta 2024, jolloin päätös ilmoitettiin Espanjan ministerineuvoston lehdistötilaisuudessa.

Topuria palkittiin 21. maaliskuuta 2024 kunniamerkillä Georgian presidentin toimesta Orbelianin palatsissa Tbilisissä, Georgiassa.. Samana päivänä, Georgian pääministeri Irakli Kobakhidze ilmoitti, että hallitus varmistaa Ilian säilyttävän Georgian kansalaisuutensa, tehden hänestä kaksoiskansalaisen Georgian ja Espanjan välillä.

Vuonna 2025 Topuria ja hänen ex-vaimonsa Giorgina Uzcategui erosivat, minkä jälkeen heidän välillään alkoi julkisuutta saanut avioero- ja huoltajuuskiista Espanjassa. Uzcategui teki marraskuussa 2025 viranomaisille ilmoituksen, jossa hän syytti Topuriaa perheväkivallasta. Topuria kiisti syytökset ja väitti niiden liittyvän riitaan taloudellisista vaatimuksista avioeron yhteydessä. Tammikuussa 2026 pari esiintyi oikeudessa Móstolesissa Espanjassa osana avioeroon ja lapsen huoltajuuteen liittyviä oikeudenkäyntejä. Oikeuskäsittelyssä käsiteltiin muun muassa heidän tyttärensä huoltajuuteen ja matkustamiseen liittyviä kysymyksiä. Helmikuussa 2026 Uzcategui perui aiemmin tekemänsä perheväkivaltasyytteen, ja osapuolet pääsivät sovintoratkaisuun avioeroa ja lasten huoltajuutta koskevassa kiistassa.

Topurian vanhempi veli Aleksandre Topuria on myös vapaaottelija, joka ottelee nykyisin UFC:ssä kääpiösarjassa. Topurialla on myös kaksi siskoa.

Topuria on kristitty.

## Vapaaottelu-ura
Topuria aloitti ammattilaisuransa vuonna 2015. Vuonna 2018 hän otteli suomalaista Mika Hämäläistä vastaan. Topuria voitti Hämäläisen ensimmäisen erän luovutuksella. 

Topuria debytoi UFC:ssä vuonna 2020. Hän voitti debyytissään Youssef Zalalin. 

Vuonna 2024 otteli Alexander Volkanovskia vastaan höyhensarjan titteliottelussa. Topuria voitti puolustavan mestarin toisen erän tyrmäyksellä ja täten hänestä tuli UFC:n historian ensimmäinen georgialainen mestari. Topuria puolusti mestaruusvyötä Max Hollowayta vastaan myöhemmin samana vuonna. Topuria tyrmäsi Hollowayn kolmannessa erässä. 

Vuonna 2025 Topuria luovutti mestaruusvyönsä, koska hän vaihtoi painoluokkaansa kevytsarjaan. Hänen ensimmäinen ottelunsa kevytsarjassa oli mestaruusottelu Charles Oliveiraa vastaan, jonka Topuria voitti ensimmäisen erän tyrmäyksellä. Topuria ja Oliveira ottelivat avoimesta kevytsarjan mestaruudesta, josta entinen mestari Islam Mahatšev luopui siirtyessään välisarjaan.

## Ammattilaisottelut

## Lähteet

## Aiheesta muualla